CELEX: 32005D0484
Language: sl
Date: 2005-07-04 00:00:00
Title: 2005/484/ES: Odločba Komisije z dne 4. julija 2005 o postopku potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s sklopi za gradnjo hladilnic in sklopi za obloge hladilnic (notificirano pod dokumentarno številko K(2005) 1961)   (Besedilo velja za EGP)

6.7.2005   
            
            
               SL
            
            
               Uradni list Evropske unije
            
            
               L 173/15
            
         ODLOČBA KOMISIJE
   z dne 4. julija 2005
   o postopku potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s sklopi za gradnjo hladilnic in sklopi za obloge hladilnic
   (notificirano pod dokumentarno številko K(2005) 1961)
   (Besedilo velja za EGP)
   (2005/484/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (1), in zlasti člena 13(4) Direktive,
   ob upoštevanju naslednjega:
   
               (1)
            
            
               Komisija mora izmed dveh postopkov za potrjevanje skladnosti proizvodov po členu 13(3) Direktive 89/106/EGS izbrati najmanj zahteven postopek, ki je skladen z varnostnimi zahtevami. To pomeni, da je treba odločiti, ali je za dani proizvod ali družino proizvodov obstoj sistema za kontrolo proizvodnje v tovarni, za katero odgovarja proizvajalec, potreben in zadosten pogoj za potrditev skladnosti ali pa je, iz razlogov, povezanih z izpolnjevanjem meril iz člena 13(4) Direktive 89/106/EGS, treba vključiti certifikacijski organ.
            
         
               (2)
            
            
               Člen 13(4) Direktive 89/106/EGS zahteva, da je tako določen postopek treba navesti v mandatih in tehničnih specifikacijah. Zato je zaželeno, da se opredeli pojem proizvodov ali družine proizvodov, kakor se uporabljajo v mandatih in tehničnih specifikacijah.
            
         
               (3)
            
            
               Postopka, predpisana v členu 13(3) Direktive 89/106/EGS, sta podrobno opisana v Prilogi III k navedeni direktivi. Zato je treba jasno opredeliti metode za izvajanje teh dveh postopkov za vsak proizvod ali družino proizvodov s sklicevanjem na Prilogo III, saj ta daje prednost nekaterim sistemom.
            
         
               (4)
            
            
               Postopek, naveden v točki (a) člena 13(3) Direktive 89/106/EGS, ustreza sistemom, določenim v prvi možnosti, brez stalnega nadzora, in v drugi in tretji možnosti iz točke (ii) oddelka 2 Priloge III k Direktivi 89/106/EGS. Postopek, naveden v točki (b) člena 13(3), ustreza sistemom, ki so določeni v točki (i) oddelka 2 Priloge III, in v prvi možnosti, s stalnim nadzorom, v točki (ii) oddelka 2 Priloge III.
            
         
               (5)
            
            
               Ukrepi iz te odločbe so v skladu z mnenjem Stalnega odbora za gradbeništvo –
            
         SPREJELA NASLEDNJO ODLOČBO:
   Člen 1
   Skladnost proizvodov iz Priloge I se potrdi s postopkom, s katerim je poleg sistema kontrole proizvodnje v tovarni, ki jo izvaja proizvajalec, v ocenjevanje in nadzor kontrole proizvodnje ali proizvoda samega vključen tudi certifikacijski organ.
   Člen 2
   Postopek za potrjevanje ustreznosti, kot ga določa Priloga II, se navede v mandatih smernic za evropska tehnična soglasja.
   Člen 3
   Ta odločba je naslovljena na države članice.
   
      V Bruslju, 4. julija 2005
      
         
            Za Komisijo
         
         Günter VERHEUGEN
         
            Podpredsednik
         
      
   
   
      (1)  UL L 40, 11.2.1989, str. 12. Direktiva, kakor je bila nazadnje spremenjena z Uredbo Evropskega parlamenta in Sveta (ES) št. 1882/2003 (UL L 284, 31.10.2003, str. 1).
   
      PRILOGA I
      Sklopi za gradnjo hladilnic in sklopi za obloge hladilnic:
      
                  —
               
               
                  za uporabo v gradbenih objektih.
               
            
   
      PRILOGA II
      
         Opomba: za proizvode, ki se lahko uporabljajo na več kakor en predviden način, naveden v naslednjih družinah, se naloge organa za potrjevanje skladnosti, ki izvirajo iz ustreznih sistemov za potrjevanje skladnosti, seštevajo.
      SKLOPI ZA GRADNJO HLADILNIC IN SKLOPI ZA OBLOGE HLADILNIC
      Sistemi potrjevanja skladnosti
      Evropska organizacija za tehnična soglasja (EOTA) mora za spodaj navedeni/-e proizvod/-e in predvideno/-e uporabo/-e, podrobno opredeliti naslednji/-e sistem/-e potrjevanja skladnosti v ustrezni smernici za evropska tehnična soglasja:
      
                  Proizvod/-i
               
               
                  Predvidena/-e uporaba/-e
               
               
                  Raven/-i ali razred/-i
                  (požarne lastnosti)
               
               
                  Potrdilo o sistemu/-ih skladnosti
               
            
                  sklopi za gradnjo hladilnic in sklopi za obloge hladilnic
               
               
                  v gradbenih objektih
               
               
                  —
               
               
                  1
               
            
                  Sistem 1: Glejte točko 2(i) Priloge III k Direktivi 89/106/EGS, brez inšpekcijskega preizkusa vzorcev.
               
            Specifikacija za sistem mora biti taka, da se lahko izvaja tudi v primeru, kadar obnašanja za določeno lastnost ni treba opredeliti, ker vsaj ena država članica sploh nima pravne zahteve za tako lastnost (glejte člen 2(1) Direktive št. 89/106/EGS in, kjer je to ustrezno, točko 1.2.3 razlagalnega dokumenta). V navedenih primerih se proizvajalcu ne sme naložiti preverjanje take lastnosti, če se ne želi izreči o tovrstnem obnašanju proizvoda.